laion/Wikipedia-Exotic huggingface dataset:
איירין דאן

איירין דאן (באנגלית: Irene Dunne; ‏20 בדצמבר 1898 – 4 בספטמבר 1990) הייתה שחקנית קולנוע וזמרת אמריקאית. התפרסמה בעיקר בשנות ה-30, שנות ה-40 ותחילת שנות ה-50. נולדה בלואיוויל, קנטקי בשם Irene Marie Dunn. כשהייתה בת חמש מת אביה והמשפחה עברה למדיסון, אינדיאנה, שם למדה פסנתר ופיתוח קול והשתתפה בהופעות בבתי ספר ובכנסיות. ב-1916 קיבלה דיפלומה ללימוד אמנות וזכתה במלגה ללמוד בקולג' למוזיקה בשיקגו. עם קול הסופרנו שלה קיוותה להתקבל למטרופוליטן אופרה, אך נדחתה והחלה להופיע במחזות מוזיקליים בברודוויי. היא הופיעה במחזמר ספינת השעשועים ב-1929 ואז הוחתמה בחברת RKO בהוליווד. סרטה הראשון היה "(Leathernecking" ‏(1930, עיבוד של המחזמר "Present Arms" של רוג'רס והארט. היא הופיעה ב-41 סרטים, מתוכם שרה ב-26. דאן הייתה מועמדת חמש פעמים לפרס אוסקר לשחקנית הטובה ביותר: סימרון - מערבון המבוסס על ספרה של עדנה פרבר (1931) "תאודורה מתפרעת" - Theodora Goes Wild - קומדיה רומנטית לצידו של מלווין דאגלס - (1936) האמת האיומה - קומדיה, לצידו של קרי גרנט - (1937) Love Affair - סרט רומנטי לצידו של שארל בואייה - (1939) I Remember Mama - הוצג בישראל בשם "כזאת הייתה אימא" - (1948) מבין סרטיה יש לציין את "רוברטה" לצידו של פרד אסטר שם שרה את השיר "עשן חודר לעיניך" (1935), "אשתי המועדפת" ו-"סרנדה בפרוטה" לצידו של קארי גראנט (1941), "בחור ושמו ג'ו" (1943), "הצוקים הלבנים של דובר" (1944), "אנה ומלך סיאם" (1946), ו"החיים עם אבא" (1947). סרטה האחרון היה "זה גדל על העצים" (1952). לאחר מכן הופיעה בתפקידי אורח בסדרות טלוויזיה עד 1962. היא תמכה במפלגה הרפובליקנית ובנשיא אייזנהאואר שמינה אותה ב-1957 כמחליפה לנציג ארצות הברית באו"ם. ב-1985 זכתה בפרס מרכז קנדי על תרומתה לאמנות הבמה. לאיירין דאן יש כוכב בשדרת הכוכבים של הוליווד. מדיה וקבצים בנושא איירין דאן בוויקישיתוף אתר האינטרנט הרשמי של איירין דאן (באנגלית) איירין דאן, במסד הנתונים הקולנועיים IMDb (באנגלית) איירין דאן, באתר AllMovie (באנגלית) איירין דאן, באתר Rotten Tomatoes (באנגלית) איירין דאן, במסד הנתונים הקולנועיים KinoPoisk (ברוסית) איירין דאן, באתר MusicBrainz (באנגלית) איירין דאן, באתר Discogs (באנגלית) איירין דאן, באתר "Find a Grave" (באנגלית) איירין דאן, באתר אנציקלופדיה בריטניקה (באנגלית)
ג'יגולו

ג'יגולו (באנגלית: Gigolo) הוא גבר הנמצא במערכת יחסים או בקשר חברתי עם אישה ומקבל ממנה תמיכה כלכלית או גמול חומרי אחר, או, גבר שהוא רקדן (בעיקר בהקשר מיני) ומייעד את שירותיו רק או בעיקר לנשים. לעיתים מובן המונח כמתאר זנות גברית עבור נשים. המונח מתאר פעמים רבות גבר שמאמץ אורח חיים המתאפיין בקיום מספר מערכות יחסים מעין אלו אחת-אחר-השנייה, ומסתמך על אורח חיים זה במקום להשיג הכנסה בדרכים אחרות. לרוב יהיה הג'יגולו גבר צעיר יחסית המקיים מערכת יחסים עם אישה מבוגרת ועשירה ממנו ומספק לה חברה, מהווה עבורה בן לוויה, ומקיים עימה מערכת יחסית מינית. המקור האטימולוגי של המילה הוא ככל הנראה בצרפתית, כגרסת הזכר למילה Gigolette, שמשמעה פרטנרית מקצועית לריקוד או זונה. מילה זו נגזרת מהמילה הצרפתית המוקדמת Giguer שמשמעה "לרקוד". המילה האנגלית המוקדמת Giglot עשויה הייתה אף היא להיות מקור למילה Gigolette.‏ המילים Gigolo ו-Gigolette מתועדות לראשונה בצרפתית בשימוש מאמצע המאה ה-19, בהקשר לפרטנרים מקצועיים לריקוד, לרוב רקדניות, באולמות הריקודים של המונמארטר בפריז. רקדניות אלו קיבלו תשלום עבור ריקוד ולעיתים גם עבור יחסי מין. בסוף המאה ה-19, המונח ג'יגולו התקשר יותר לגברים, לרוב ממוצא זר, שנשים אמידות היו שוכרות את שירותיהם כבני לוויה ולמערכת יחסית אינטימית. במונח נעשה שימוש נרחב למדי בתרבות הפופולרית, למשל בסרט האילם "ג'יגולו" משנת 1926 שהפיק ססיל ב. דה-מיל, בסרט "ג'יגולו בלבד" משנת 1978 בכיכובו של דייוויד בואי, בסרט "ג'יגולו אמריקאי" משנת 1980 בכיכובו של ריצ'רד גיר, או בסרט "הג'יגולו מת לצחוק" משנת 1988 בסרט הישראלי "יהושע יהושע" בכיכובו של אברי גלעד, משנת 1999 בכיכובו של רוב שניידר, וכן בסדרה "יומנו של ג'יגולו" משנת 2022 בנטפליקס. זנות גברית שוגר דדי "gigolo". Merriam-Webster Dictionary Otterman, Sharon, "'Swiss Gigolo' Sentenced to Six Years". 2009-03-09., The Lede, March 9, 2009, News, הניו יורק טיימס, February 14, 2013. Dahlkamp, Jürgen, Röbel, Sven, and Smoltczyk, Alexander, Dahlkamp, Jürgen; Röbel, Sven; Smoltczyk, Alexander (2009-03-06). "Gigolo Trial: Trial to Begin for Man Who Duped Germany's Richest Woman". Spiegel Online., Spiegel Online International, accessed February 14, 2013. "gigolo"., Word Reference, accessed February 14, 2013. Freundschuh, Aaron. The Courtesan and the Gigolo: The Murders in the Rue Montaigne and the Dark Side of Empire in Nineteenth-Century Paris (2017, Stanford University Press)
איש קש (פירושונים)

האם התכוונתם ל... איש קש – אדם המשמש כצד בעִסקה, אף שאין לו עניין אישי בה, והוא עושה זאת למען צד שלישי איש קש (כשל לוגי) – שיטה רטורית הנוגעת להגחכה של טענה מסוימת, על ידי הצגתה באופן לא מדויק עד כדי שתיראה עבור אחרים כלא אמינה בעליל איש קש (שיר) – שיר של להקת מוניקה סקס איש הקש – סרט פולחן סקוטי משנת 1973 איש הקש (2006) – סרט מתח אמריקאי משנת 2006 אנשי הקש – רומן פשע משנת 2002 מאת הסופר הבריטי, מייקל מרשל כלבי הקש – סרט מותחן פסיכולוגי משנת 1971 קש (פירושונים) דחליל (פירושונים) בובת קש חברת קש – חברה שמוקמת כדי להסתיר את מעורבות הגורמים העומדים מאחוריה בפעילותה פמיניזם קש נוהל אלמנת קש
פיאט 521

פיאט 521 (באיטלקית: Fiat 521) היא מכונית סלון, אשר יוצרה על ידי חברת פיאט האיטלקית בין השנים 1928–1931. בנוסף, יוצר הדגם גם בגרסאות לימוזינה וקבריולה. יוצרו כ-33,000 יחידות, מהן 22,863 באיטליה ויותר מ-10,000 יחידות בגרמניה. 2 דלתות קופה (521 C Coupé) 4 דלתות סדאן 4 דלתות לימוזינה 4 דלתות - קבריולה פיאט פיאט זירו פיאט 70 פיאט 2B פיאט 505 פיאט 507 פיאט 519 פיאט 520 פיאט 522 פיאט 524 פיאט 525 פיאט 527 מדיה וקבצים בנושא פיאט 521 בוויקישיתוף
The "Civil War" EP

The "Civil War" EP (מוכר גם בשם: Civil War) הוא ה-EP השלישי של להקת ההארד רוק האמריקאית Guns N' Roses. שם האלבום כשם שיר של הלהקה, "Civil War". האלבום מכיל שירים מצמד אלבומי האולפן של הלהקה, Use Your Illusion I ו-Use Your Illusion II, בנוסף לראיון ייחודי עם גיטריסט הלהקה סלאש. האלבום יצא לאור ב-24 במאי 1993. כל עותק נפרד של האלבום ממוספר. עטיפת הדיסק מכילה את המילים "The "Civil War" EP" בצבע אדום, מתחת לשם הלהקה - "Guns N' Roses" - בצבע כסוף, על רקע שחור. לאלבום יצאו שלוש גרסאות, בבריטניה, גרמניה ויפן. אקסל רוז - זמרה, שריקות ב-"Civil War" ואפקטים קוליים ב-"Garden of Eden" סלאש - גיטרה חשמלית איזי סטראדלין - גיטרת ליווי וקולות רקע דאף מק'אגן - גיטרת בס וקולות רקע מאט סורום - תופים וכלי הקשה דיזי ריד - פסנתר וקולות רקע סטיבן אדלר - תופים ב-"Civil War" מידע על האלבום The "Civil War" EP באתר MusicBrainz מידע על האלבום The "Civil War" EP באתר AllMusic
פיאט 520

פיאט 520 (באיטלקית: Fiat 520) היא מכונית סלון, בתצורת טורפדו, מתוצרת יצרנית הרכב האיטלקית פיאט אשר יוצרה בין השנים 1927–1931. בנוסף, יוצר הדגם גם בגרסאות לנדולט, קופה וקבריולה. יוצרו כ-21,603 יחידות, מהן 600 יחידות בגרסת "Fiat 520 T" אשר יועדו לשמש כמוניות. 4 דלתות סדאן (טורפדו) 4 דלתות קופה 4 דלתות לנדולט 2 דלתות קבריולה (2 מושבים) 4 דלתות - קבריולה Fiat 520 Fiat 520 T (גרסת מונית) פיאט 520 פיאט 520, קבריולט, 4 דלתות פיאט 520 טורפדו, שנת 1927 פיאט 520 קבריולט, 4 דלתות פיאט 520 לנדולט פיאט 520, 2 דלתות, 2 מושבים, שנת 1928 פיאט 520, 2 דלתות, 2 מושבים, שנת 1928 פיאט פיאט זירו פיאט 2B פיאט 502 פיאט 507 פיאט 514 פיאט 521 פיאט 522 פיאט 524 פיאט 527 מדיה וקבצים בנושא פיאט 520 בוויקישיתוף
עונת 1962/1963 בפוטבול ליג

עונת 1962/1963 הייתה העונה ה-64 של הפוטבול ליג שהיא הייתה הליגה האנגלית הבכירה בכדורגל. העונה החלה ב-18 באוגוסט 1962 והסתיימה ב-21 במאי 1963. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. הליגה הבכירה כללה 22 קבוצות. ליברפול ולייטון אוריינט (בפעם הראשונה בתולדות המועדון) היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. אברטון זכתה באליפות בפעם השישית בתולדות המועדון. בסוף העונה לליגת משנה ירדו מנצ'סטר סיטי ולייטון אוריינט. במקומן לליגה הבכירה עלו סטוק סיטי וצ'לסי. ג'ימי גריבס מטוטנהאם הוטספר כבש 37 שערים וזכה בתואר מלך השערים. זאת בפעם השלישית בקריירה. סטנלי מתיוס מסטוק סיטי זכה בפרס כדורגלן השנה של התאחדות עיתונאי הכדורגל האנגלית. נתונים מפורטים מאתר rsssf
מזוזום

מֶזוֹזוֹם (באנגלית: Mesosome) הוא אברון בתא פרוקריוטי שנוצר מהתקפלות של קרום התא או החיידק פנימה. מתרחש באזורים מוגדרים בקרום התא בעקבות תהליך קיבוע כימי (Fixation). בשנות ה-60 הוצע שהאברון משמש למספר תפקידים, אך כיום הוא אינו מוגדר כחלק ממבנה התא והוסק שמדובר בתוצר לוואי מלאכותי (ארטיפקט) כחלק מהכנת התתקין. מזוזומים נצפים באמצעות מיקרוסקופ אלקטרונים ותועדו לראשונה בשנת 1953 על ידי ג'ורג'.ב.צ'פמאן וג'יימס הילר והוגדרו כ-"peripheral bodies" ("גופים פריפריאלים"). הם נקראו "מזוזומים" על ידי ג'.ד.רוברטסון בשנת 1959. על בסיס ההנחה שריבוי התקפלויות גורם להגדלת שטח פנים ובכך מסייע לפעילות מטבולית מוגברת, הועלו מספר השערות לתפקיד האברון: תפקיד ביצירת המחיצה המפרידה בין שני תאי הבת בזמן החלוקה הפרשה של חלבונים מחוץ לתא תפקיד בתהליך הפוטוסינתזה תפקיד בתהליך נשימה תאית עם התפתחות שיטות הכנת תתקיני התאים על ידי פיצול בהקפאה התברר שבתאים חיים לא מופיעים מזוזומים, ועל כן מדובר בתוצר לוואי של שיטת ההכנה. על אף זאת, כיוון שהמזוזומים מרוכזים באזור מוגדר בקרום התא, ניתן ללמוד שמבנה אזור זה שונה מיתר אזורי הקרום. התא הפרוקריוטי, ביולוגיה 1 מזוזמים, "עולם החיידקים", פרק 2.4.1 הדגימה לצפייה במיקרוסקופ Chapman, George B. & Hillier, James (1953). "Electron microscopy of ultra-thin sections of bacteria I. Cellular division in Bacillus cereus". J. Bacteriol.: 362–373. Robertson, J.D. (1959). "The ultra structure of cell membranes and their derivatives, Biochem". Soc. Syrup: 3.
אל תלך

אל תלך הוא סינגל שהוקלט על ידי הזמרת הישראלית דיקלה, מתוך אלבומה החמישי, סיפור אופטימי. השיר יצא לאור ב-6 באוגוסט 2016, כסינגל השני מתוך האלבום, תחת חסותה של חברת התקליטים "Helicon Music - הליקון". עם יציאתו נכנס השיר אל המקום השני במצעד של מדיה פורסט, השני במצעד של רשת ג', השני במצעד של רדיו אמצע הדרך, והשמיני במצעד של גלגלצ. השיר נכתב על דיקלה, הולחן על ידי דיקלה ויפתח שחף והופק על ידי רוני בראון, גיל פלדמן, יפתח שחף ודיקלה. השיר הוא שיר פופ קצבי, המשלב בתוכו מילים המתארות בתוכן תחושת אכזבה אך בעלת תקווה. את השיר ביצעה דיקלה בשידור חי מאולפן אקו לייף ביחד עם יפתח שחף. הווידאו קליפ המלא שיצא לשיר הוא מעין קליפ עם מילותיו של השיר, אשר בו ניתן לראות את דיקלה יושבת על הרצפה בזמן שהיא נשענת על קיר בצבע תכלת בדומה לצבע שאפיין את עטיפת האלבום סיפור אופטימי. על אותו הקיר ניתן לראות את שמה של דיקלה, ואת שם השיר. סרטון השיר "אל תלך" באתר יוטיוב רן בוקר, בשקט, ברעש: האזינו לשיר החדש של דיקלה, באתר ynet, 7 באוגוסט 2016 רועי בהריר פרל‏, טעון קיפוח 92: כולם צריכים להקשיב לדיקלה, באתר וואלה, 11 באוגוסט 2016 אל תלך, יוסי חרסונסקי Helicon Music - חברת המוזיקה המובילה בישראל, באתר Helicon Music Media Forest, mediaforest.biz (ארכיון) 15.9.2016 – פזמונט, באתר pizmonet.co.il רדיו 90FM - ארכיון המצעדים, באתר www.90fm.co.il (ארכיון) https://glz.co.il/גלגלצ/כתבות/המצעד-השבועי-22092016, באתר glz.co.il Helicon Music - הליקון (2016-08-06), דיקלה - אל תלך - קליפ, נבדק ב-2018-04-27 מילים לשיר אל תלך - דיקלה דורי, באתר שירונט דיקלה – אל תלך | | Helicon Music, באתר Helicon Music "אל תלך - יוסמיוסיק". יוסמיוסיק. 2016-08-07. נבדק ב-2018-04-27. הערוץ הרשמי - eco99fm (2016-09-22), דיקלה עם ביצוע LIVE באולפן "אקו לייף" ל"אל תלך"! 22.9.2016 eco99fm, נבדק ב-2018-04-27 דיקלה - סיפור אופטימי | חנות הליקון | להורדה | לרכישה, באתר Helicon Music
פרימארגן

פרימאָרגן היה עיתון יידי שיצא לאור בריגה בין 17 בינואר 1926 ל-15 במאי 1934. העיתון נוסד על ידי קבוצת עובדים שעזבו עיתון יידי אחר שיצא לאור גם הוא בריגה, "דאס פאלק". העיתון נהנה מתמיכה כספית מצד מספר אישי ציבור יהודיים. על הדף העיתונאים צבי גורפינקל ומרק רזומני היו עורכי העיתון, אך בפועל עורכו של העיתון היה יעקב ברהמס, כמו כן הוא היה אחד המו"לים של העיתון. בפברואר 1926 לעורכו של העיתון מונה שאול יצחק סטופניצקי, עיתונאי מפולין. ב-12 ביולי 1926 העיתון מוזג עם העיתון המתחרה דאס פאלק ולעורכים הראשיים מונו יעקב זאב לצקי ברטולדי ויעקב הלמן. החל מיולי 1926 חלק מכתבות של פרימארגן התפרסמו בעיתון יידי אחר, די יידישע שטימע, שיצא לאור בקובנה. עם כותבי העיתון נמנו מספר אישים יהודים חשובים, כגון: שמעון דובנוב, שמואל ניגר, אברהם רייזן, יוסף אופטושו לאחרים. ב-1933 העיתון קרא לחרם על גרמניה הנאצית. שלטונות המדינה סגרו את העיתון ב-15 במאי 1934. המו"לים ניסו להחיות את העיתון ב-1936 בקובנה, אך הם נכשלו. בוריס קוטלרמן, פרימארגן, באנציקלופדיית ייִוואָ ליהודי מזרח אירופה (באנגלית)
Same Old Love

Same Old Love (בעברית: אותה אהבה ישנה) הוא שיר של הזמרת האמריקאית סלינה גומז. השיר יצא לאור ב-10 בספטמבר 2015 כסינגל השני מתוך אלבום הסולו השני של גומז, Revival. גומז אמרה שהמילים בשיר הן ייצוג של שלבים שונים של מערכות יחסית שונות. היא האמינה שהשיר ייצג את יחסיה המתוחים עם אביה, וגם מייצג כיצד יהיו יחסיה עם הרומנים שלה ביחסים הרומנטיים הבאים. השיר זכה להצלחה ברחבי העולם והגיע למקום ה-5 במצעד האמריקאי בילבורד הוט 100 ונכנס לעשירייה הפותחת של יותר מעשרה מצעדים בעולם ביניהם קנדה וניו זילנד. השיר מכר למעלה ממיליון עותקים בארצות הברית. גומז קידמה את השיר והופיעה איתו בטקס פרסי המוזיקה האמריקאית 2015, הופיעה גם כמה פעמים בטלוויזיה במופעים כמו המופע של אלן דנג'רס ומופע הערב בכיכובו של ג'ימי פאלון. הווידאו קליפ לשיר בוים על ידי מיכאל האוסמן. הווידאו קליפ ייצא ב-7 באוקטובר 2015 וצולם בתיאטרון ברודוויי של מחוז לוס אנג'לס. גומז הזמינה 800 מעריצים כדי להשתתף בסצנה הסופית של הקליפ. היא רצתה שהסצנה הזאת תסביר מה מעורר ומניע אותה בחיים. בריאיון למגזין "בילבורד" הסבירה גומז: "העדיפות מספר אחת בנוגע לכל דבר שאני עושה היא המעריצים שלי, רצינו שהחלק האחרון בקליפ יהיה ממש מגניב". נכון ליוני 2020, השיר צבר למעלה מ-400 מיליון צפיות וצבר למעלה מ-2 מיליון לייקים. גומז מבצעת את השיר במהלך סיבוב ההופעות "Revival Tour" כמאשאפ עם השיר "Revival". ב-16 בספטמבר 2015 ביצעה גומז את השיר במהלך אירוע ההשקה של האלבום "Revival" לצד השיר "Good for You". ב-8 באוקטובר 2015 ביצעה את השיר בתוכנית האירוח של אלן דג'נרס, המופע של אלן דג'נרס. ב-12 באוקטובר 2015 ביצעה את השיר בתוכנית הבוקר של רשת NBC, "טודיי" לצד השירים "Good for You", "Come & Get It" ו-"Me & the Rhythm". ב-14 באוקטובר 2015 ביצעה את השיר בתוכנית הלילה של ג'ימי פאלון. ב-13 בנובמבר 2015 ביצעה את השיר במופע ההתרמה לקמפיין "Children in Need 2015". ב-22 בנובמבר 2015 ביצעה את השיר בטקס פרסי המוזיקה האמריקאית. בין התאריכים ה-3 בדצמבר ועד 16 בדצמבר 2015 ביצעה את השיר כחלק מסט שירים בסדרת ההופעות השנתית ג'ינגל בל. ב-11 בדצמבר 2015 ביצעה את השיר בטקס פרסי בילבורד לנשים במוזיקה. ב-23 בינואר 2016 ביצעה את השיר בתוכנית המערכונים סאטרדיי נייט לייב לצד השירים "Good for You" ו-"Hands to Myself". ב-20 ביוני 2016 ביצעה את השיר בתוכנית קארפול קריוקי בהנחיית ג'יימס קורדן לצד השירים "Come & Get It", "Hands to Myself", "Kill Em With Kindness", "Love You Like a Love Song" וגרסת כיסוי לשיר "Shake It Off" של טיילור סוויפט. מידע על היצירה "Same Old Love" באתר מיוזיק בריינז מידע על הסינגל "Same Old Love" באתר מיוזיק בריינז מידע על השיר "Same Old Love" באתר AllMusic מידע על היצירה "Same Old Love" באתר Discogs סרטון השיר "Same Old Love" באתר יוטיוב SelenaGomezVEVO (2015-10-07), Selena Gomez - Same Old Love, נבדק ב-2017-10-14
Parrot Security

פארוט סקיוריטי (אנגלית: Parrot Security, "תוכי") היא הפצת גנו/לינוקס, נגזרת של דביאן, המיועדת לבדיקות חדירה ופגיעויות, לגלישה אנונימית ולזיהוי פלילי דיגיטלי. היא פותחה על ידי צוות הפיתוח של חברת Frozenbox (פרוזנבוקס): לורנזו פלטרה (Lorenzo Faletra), ליסטה פררו (Lisetta Ferrero), פרנצ'סקו בונאנו (Francesco Bonanno) ושוחררה בתאריך 17 ביוני 2013 (גרסה 0.1, Pre alpha). ההפצה ניתנת להורדה בגרסת 32 ו-64 ביט (בגרסה מלאה או גרסה חלקית Lite), למכשירים עם מינימום 320MB זיכרון, בגרסת שרת אותו ניתן להתקין על ענן וגרסה לשימוש על מחשבי Raspberry Pi. ממשק המשתמש של פארוט נבנה על בסיס סביבת העבודה של ממשק המשתמש של אובנטו. בשולחן העבודה ניתן לראות כברירת מחדל את טמפרטורת המעבד יחד עם כמות השימוש של המערכת בגרפיקה. מלבד זאת הממשק מזכיר מאוד את ממשק המשתמש של מערכת ההפעלה קאלי. המערכת מופצת כשעליה מותקנות מראש תוכניות רבות כגון: סורק הפגיעויות Armitage, סורק יישומי האינטרט Burp Suite, רחרחן Wireshark, סורק פגיעויות במסדי הנתונים Sqlmap, בדיקת חדירות למערכות רכב Kayak ועוד. parrot מופצת גם כגרסה ביתית לשימוש רגיל, ללא הכלים הנ"ל מותקנים מראש, אך עם תשתית להתקנה מהירה שלהם. במהלך פיתוח המערכת הושם דגש על בנייתה בצורה שתהיה קלת משקל במידת האפשר ושתעבוד גם על חומרה ישנה מאוד במהירות טובה. צוות הפיתוח משחרר אל השוק גרסאות על בסיס חודשי, להלן 6 הגרסאות האחרונות: מדיה וקבצים בנושא Parrot Security בוויקישיתוף אתר האינטרנט הרשמי של Parrot Security (באנגלית) Parrot Security, ברשת החברתית אקס (טוויטר) אתר רשמי Parrotsec. (באנגלית) עמוד הפיתוח באתר גיטהאב - Github. (באנגלית)
Use Your Illusion (אוסף)

Use Your Illusion הוא אלבום להיטים של להקת הרוק הכבד האמריקאית Guns N' Roses, המכיל את מיטב הלהיטים מצמד אלבומיה - Use Your Illusion I ו-Use Your Illusion II, אשר יצאו לאור ב-17 בספטמבר 1991. השירים באוסף כלולים במלואם, אך עם צינזור ניבולי פה. האוסף יצא בארצות הברית בלבד, ב-25 באוגוסט 1998. לאוסף הוענק תואר אלבום פלטינה, על ידי איגוד RIAA. השיר "Knockin' on Heaven's Door" מופיע באוסף בגרסה ערוכה, ללא נאומו הקצר של ג'וש ריצ'מן. לכן, אורכו הופחת מ-5:36 דקות ל-5:20. באלבום האוסף הבא של הלהקה, Greatest Hits, נכלל השיר בגרסתו המקורית. עטיפת האלבום מורכבת משילוב עטיפות צמד האלבומים Use Your Illusion I ו-Use Your Illusion II, אשר עוצבו במקור על ידי האמן האמריקאי-אסטוני מארק קוסטאבי. שתי העטיפות מכילות דמות מסוימת מציורו של רפאל, אסכולת אתונה. (Use Your Illusion (Super Deluxe הוא מארז התקליטורים/תקליטים השני של להקת הרוק הכבד האמריקאית Guns N' Roses, אשר יצא לאור ב-11 בנובמבר 2022. לאלבום לוו שלושה סינגלים שיווקיים - גרסה מחודשת לשיר "November Rain", גרסת הופעה של השיר "You Could Be Mine" משנת 1991 וגרסת הופעה של השיר "Double Talkin' Jive" משנת 1992. עטיפת המארז מכילה אשליה אנאמורפוזית - כאשר מביטים במארז מצד ימין ניתן לראות את אלבום האולפן הרביעי של הלהקה, Use Your Illusion II, בעוד שכאשר מביטים בו מצד שמאל ניתן לראות את אלבום האולפן השלישי של הלהקה, Use Your Illusion I. המארז מכיל גלויות, כרזות ותקליטור בלו-ריי של הופעה מלאה של הלהקה באיכות 4K שהתקיימה בניו יורק ב-25 בינואר 1992. המארז יצא בשתי גרסאות - שבעה תקליטורים ושנים-עשר תקליטים, וזה נחשב לאחד מאלבומי המוזיקה היקרים ביותר שהלהקה שיווקה לקהל הרחב (259.98$ למארז התקליטורים ו-499.98$ למארז התקליטים). תקליטור 1 מכיל את האלבום Use Your Illusion I תקליטור 2 מכיל את האלבום Use Your Illusion II תקליטור הבלו-ריי מכיל את ההופעה המתוארת בתקליטורים 3–4 אקסל רוז - שירה, פסנתר, שירת מקהלה, סינתיסייזר ותכנות בשיר 4, גיטרה אקוסטית בשיר 6 וקולות רקע בשירים 3 ו-8 סלאש - גיטרה חשמלית, גיטרה אקוסטית בשיר 7, גיטרת סלייד בשיר 5 וגיטרת דוברו בשיר 3 איזי סטראדלין - שירה, גיטרת ליווי, קולות רקע וגיטרה אקוסטית בשיר 3, ושירה בשיר 8 דאף מק'אגן - גיטרת בס, גיטרה אקוסטית בשיר 3, קולות רקע וכלי הקשה מאט סורום - תופים, קולות רקע ושירת מקהלה בשיר 4 דיזי ריד - קלידים, פסנתר, אורגן בשיר 9 וקולות רקע סטיבן אדלר - תופים בשיר 7 אליס קופר - שירה בשיר 5 שאנון הון - קולות רקע בשירים 1, 2, 4, 5 ו-12 יוהאן לנגלי - תכנות בשירים 1 ו-4 רבה שו - קולות רקע בשיר 4 סטיוארט ביילי - קולות רקע בשיר 4 ג'ון תאוווין - קרן יער בשיר 1 מתיו מק'אגן - קרן יער בשיר 1 רייצ'ל ווסט - קרן יער בשיר 1 רוברט קלארק - קרן יער בשיר 1 ווסט ארקין - גיטרה אקוסטית בשיר 5 מייק קלינק - מפצח אגוזים בשיר 6 The Waters - קולות רקע בשיר 10 טים דוייל - תוף מרים בשיר 3 מידע על האלבום Use Your Illusion באתר MusicBrainz מידע על האלבום Use Your Illusion באתר AllMusic האלבום Use Your Illusion באתר Discogs Use Your Illusion, באתר אנציקלופדיה בריטניקה (באנגלית) Use Your Illusion - Mark Kostabi, artquotes.net (ארכיון) Guns N' Roses, USE YOUR ILLUSION I & II SUPER DELUXE 12LP + BLU-RAY, Guns N' Roses, ‏11 בנובמבר 2022 (באנגלית) אמיר שוורץ, גאנז אנד רוזס ניסו לשבור את השיא של עצמם, אבל לא סבלו אף רגע יחד על הבמה, באתר ynet, 11 בנובמבר 2022
Greatest Hits (אלבום של Guns N' Roses)

Greatest Hits הוא אלבום להיטים של להקת ההארד רוק האמריקאית Guns N' Roses, אשר יצא לאור ב-23 במרץ 2004 על ידי חברת התקליטים גפן רקורדס. סולן הלהקה אקסל רוז וחברי הלהקה לשעבר (דאז) סלאש ודאף מק'אגן, תבעו את החברה בטענה שלא נתנו לה רשות להוציא את האלבום לאור. גפן רקורדס החליטה להוציא את האלבום, בעקבות התעכבותו של רוז עם האלבום Chinese Democracy. אף-על פי שהאלבום לא קודם בדרך כלשהי, הוא זכה להצלחה והתמקם במקום הראשון במצעד האלבומים בבריטניה, בנוסף להתמקמותו במקום השלישי במצעד מגזין בילבורד. עד כה נמכר האוסף ביותר מ-5 מיליון עותקים בארצות הברית הבלבד והוענקו לו 5 תוארי "אלבום פלטינה", על-פי RIAA. מידע על האלבום Greatest Hits באתר MusicBrainz מידע על האלבום Greatest Hits באתר AllMusic האלבום Greatest Hits באתר Discogs Judge denies Axl Rose bid to stop release of CD, usatoday.com, ‏23 במרץ, 2004 Chart Stats - Guns N' Roses, chartstats.com Charts and Awards, allmusic.com עמוד האלבום Greatest Hits, באתר riaa.com
קנת' מקנזי

קנת' פרנק מקנזי ג'וניור (באנגלית: .Kenneth Frank McKenzie Jr; נולד בשנת 1957) הוא קצין בדימוס בדרגת גנרל. בתפקידו האחרון שירת כמפקד פיקוד מרכז של ארצות הברית. מקנזי גדל בסנטר פוינט שבאלבמה. ב-1979 סיים תואר ראשון בחינוך מהמכללה הצבאית של קרוליינה הדרומית ("סיטאדל"). התגייס לחיל הנחתים של ארצות הברית והוכשר כקצין חי"ר. פיקד על מחלקה ופלוגה רובאית, שימש סגן מפקד גדוד חי"ר וקצין מבצעים של דיוויזיית נחתים. כמו כן שימש מדריך במכון הצבאי של וירג'יניה והיה כותב הנאומים של מטה חיל הנחתים. פיקד על הגדוד הראשון ברגימנט הנחתים השישי, שהוצב באזור קוסובו ככוח היבשה של יחידת המשלוח ה-24 של הנחתים. פיקד על יחידת המשלוח ה-22 של הנחתים שהוצבה באפגניסטן ב-2004 ובעיראק בשנים 2005–2006. בתפקידו הבא שירת כמזכיר הצבאי של מפקד חיל הנחתים. ביולי 2007 קודם לדרגת בריגדיר גנרל ומונה לסגן קצין אג"ם במרכז הפיקוד הצבאי הלאומי של המטות המשולבים. ביוני 2008 מונה לעמוד בראש צוות ההערכות של המטות המשולבים לקראת חילופי השלטון. ביוני 2009 מונה לסגן ראש מטה כוח הסיוע הביטחוני הבינלאומי באפגניסטן. ביולי 2010 מונה לראש אגף תכנון בפיקוד מרכז של ארצות הברית. באוגוסט 2012 מונה לנציג חיל הנחתים בצוות ההערכה ובניית התוכנית הרב-שנתית של מחלקת ההגנה. ביוני 2014 מונה למפקד כוחות הנחתים בפיקוד מרכז. בנובמבר 2015 מונה לראש אגף התכנון במטות המשולבים. ביולי 2017 מונה למנהל המטות המשולבים. ב-28 במרץ 2019 מונה למפקד פיקוד מרכז של ארצות הברית בדרגת גנרל. הוא כיהן בתפקיד עד אפריל 2022. בתקופת כהונתו יצא לפועל מבצע קיילה מולר בו חוסל אבו בכר אל-בגדאדי בסוריה, תקיפת אווירית של מטה כתא'אב חזבאללה בו נהרגו 25 מחבלים, ומבצע חיסולם של קאסם סולימאני ופעילים איראנים נוספים. מקנזי בוגר המכללה לפיקוד ומטה של הנחתים, בעל תואר שני בחינוך עם התמקדות בהיסטוריה. שימש עמית בכיר באוניברסיטה לביטחון לאומי. ביקורו של קנת' מקנזי בישראל, נובמבר 2019 במנהרת טרור של חזבאללה שנחשפה במבצע מגן צפוני בגבול הצפון עם תת אלוף שלומי בינדר עם נספח צה"ל בארצות הברית, האלוף יהודה פוקס מדיה וקבצים בנושא קנת' מקנזי בוויקישיתוף ביוגרפיה באתר פיקוד מרכז של ארצות הברית דן ארקין, הגנרל קנת' מקנזי התמנה למפקד החדש של פיקוד מרכז של צבא ארצות הברית - CENTCOM, "ישראל דיפנס", ‏ 31.03.2019. General now leading Marines in Middle East and Asia says he'll always consider Alabama home, ‏al.com, ‏19 ביוני 2014 אתר המכללה הצבאית של קרוליינה הדרומית The Revenge of the Melians: Asymmetric Threats and the Next QDR
חוטם האיילה (יישוב עתיק)

חוטם האיילה היה שם שניתן במצרית עתיקה ליישוב כנעני עתיק שהתקיים בארץ ישראל ("חאריושה" במצרית: "ארץ שוכני החולות") באלף השלישי לפנה"ס. היישוב נזכר בכתובת של וני הזקן, קצין צבא של פרעה פפי הראשון מהשושלת השישית, שמזכיר כי המקום מרד בשלטון מצרים העתיקה (לא ידוע כי בתקופת הברונזה הקדומה הייתה ארץ ישראל תחת שלטון מצרי, אך ידוע שבדרומה חיו אנשים ממוצא מצרי בתוך יישובים כנעניים ושהארצות ניהלו קשרי מסחר) וכי פרעה פפי הראשון הורה על מלחמה כנגדם, הקרב נערך בשתי חזיתות: אחת ימית - מה שמעיד ש"חוטם האיילה" היה מקום שישב על קו החוף, והשנייה קרקעית. בתום המלחמה הוכנע המקום (בהוראת פרעה הצבא המצרי החריב את הגפנים והיינות ושרף את המקום), רבים ממורדיו נהרגו והמצרים טוענים שלקחו רבים מהמורדים שנשארו בחיים כשבויי מלחמה יחד איתם בחזרה למצרים. הוצע בעבר כי "חוטם האיילה" הוא הר הכרמל, אמנם אין תעודות שמפריכות או תומכות בזה. The Campaigns of Pepi I in Canaan אמנון בן תור, "מבוא לארץ ישראל בתקופת הברונזה", האוניברסיטה העברית, 2014. שרית פז, "עיור וערים בתקופת הברונזה בארץ ישראל", האוניברסיטה העברית, 2015.